แรงขายหุ้นใหญ่กด SET บ่ายรูดกว่า 8 จุด กังวล Fund Flow ผันผวน-รอผลประชุมเฟด
แรงขายหุ้นใหญ่กด SET บ่ายรูดกว่า 8 จุด กังวล Fund Flow ผันผวน-รอผลประชุมเฟด โดยดัชนีหุ้นไทย ณ เวลา 15.54 น. อยู่ที่ระดับ 1,719.00 จุด ลบ 8.29 จุด หรือ 0.48% ด้วยมูลค่าการซื้อขาย 3.14 หมื่นล้านบาท
14 มิ.ย. 2561

ผู้สื่อข่าวรายงานว่า ดัชนีหุ้นไทย ณ เวลา 15.54 น. อยู่ที่ระดับ 1,719.00 จุด ลบ 8.29 จุด หรือ 0.48% ด้วยมูลค่าการซื้อขาย 3.14 หมื่นล้านบาท โดยเป็นการปรับตัวลดลงในทิศทางเดียวกับตลาดภูมิภาคที่ปรับตัวลดลงหลังไร้ปัจจัยหนุนใหม่ โดยตลาดยังรอติดตามการประชุมธนาคารกลางสหรัฐ (เฟด) ที่คาดว่าจะรู้ผลในเช้าวันพรุ่งนี้ตามเวลาในประเทศไทย ขณะที่นักลงทุนยังเทขายหุ้นใหญ่ออกมากดดันตลาดอย่างต่อเนื่อง
ด้านนายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยในช่วงบ่ายนี้ปรับตัวลงกว่า 10 จุด เป็นไปในทิศทางเดียวกับตลาดหุ้นในภูมิภาคเอเชียที่ส่วนใหญ่จะติดลบกัน เนื่องจากมีความกังวลเกี่ยวกับ Fund Flow ของนักลงทุนต่างชาติที่ยังผันผวนอยู่ หลังจากที่คาดการณ์ว่าเฟด คงจะปรับขึ้นอัตราดอกเบี้ยในการประชุมครั้งนี้
10 หุ้นกดตลาด
